Սորայա Մ.-ի քարկոծումը

**Սորայա Մ.-ի քարկոծումը** (), 2009 թվականին թողարկված պարսկալեզու ամերիկյան դրամա ժանրի ֆիլմ։ Ֆիլմը ֆրանս-իրանցի լրագրող Ֆրեյդուն Սահեբջամի 1990 թվականին հրատարակված *«La Femme Lapidée»* գրքի ադապտացիան է։

Ֆիլմի ռեժիսորը Սայրուս Նովրաստեհն է, գլխավոր դերերը կատարել են՝ «Օսկար» մրցանակի հավակնորդ Շոհրե Աղդաշլուն (Զահրայի դերում), Ջեյմս Քևիզելը (որպես Ֆրեյդուն Սահեբջամ՝ արտասահմանցի լրագրող) և Մոժան Մարնոն (Սորայա Մանուչեխրիի դերում): *«Սորայա Մ.-ի քարկոծումը»* ֆիլմի համաշխարհային պրեմիերան տեղի է ունեցել 2008 թվականին Տորոնտոյի միջազգային կինոփառատոնում, որտեղ այն արժանացել է ռեժիսորի ընտրության մրցանակին: Ֆիլմը զբաղեցրել է երկրորդ հորիզոնականը Cadillac People's Choice մրցանակի ժամանակ։ Իրանում գիրքն արգելվել է։

## Նախապատմություն
Ֆրանս-իրանցի լրագրող և ռազմական թղթակից Ֆրեյդուն Սահեբջամը ճամփորդել է Իրանով, գնացել է Սորայա Մանուչեհրիի գյուղ, որտեղ մորաքրոջից իմացել է Սորայայի և նրա դաժան ճակատագրի մասին։ Մանուչեհրիի մահը դարձրել է իր 1990 թվականին հրատարակված *«La Femme Lapidée»* գրքի թեման*,* որը անգլերեն է թարգմանվել 1994 թվականին**։

Սորայա Մանուչեհրի, 35-ամյա կին, որը քարկոծվել է՝ մինչև իր մահը, մահացել է Իրանի Կուհփայե փոքրիկ գյուղում՝ դավաճանության մեջ մեղադրվելուց հետո։

Անանուն վկաները պնդում են, որ Մանուչեհրիի ամուսինը՝ Ղորբան-Ալին, որը եղել է բանտապահ, ունեցել է հանցավոր անցյալ, ցանկացել է ազատվել կնոջից, որպեսզի ամուսնանա 14-ամյա աղջկա հետ։ Չցանկանալով երկու ընտանիք պահել, ոչ էլ վերադարձնել Սորայայի օժիտը, կեղծ լուրեր է տարածել նրա ենթադրյալ շնության մասին այն բանից հետո, երբ կինը սկսել է ճաշ պատրաստել տեղի այրի կնոջ համար։ Գյուղի ծախու իշխանությունների աջակցությամբ, որոնք կնոջ հորը տրամադրել են նրա դեմ, կնոջը մեղադրել է ամուսնական դավաճանության մեջ։ Կինը դատապարտվել է, մինչև գոտկատեղը թաղվել հողի մեջ և քարկոծվել մինչև մահ։

Նրա մահը նկարագրվել է որպես դանդաղ, ցավալի իրադարձություն՝ «գյուղի մեծերի գլխավորությամբ՝ կառնավալային մթնոլորտով»։ Նրա մահից հետո մարմինը թողել են դրսում, որպեսզի կենդանիները կարողանան «հոշոտել» այն։

## Սյուժե
Սպահան նահանգի հեռավոր իրանական Կուհփայե գյուղում ավտոմեքենայի անսարքության պատճառով լրագրողը կանգնած է լինում ճանապարհին, նրան է մոտենում Զահրան և ցանկանում է լրագրողին պատմել՝ Սորայայի և նախօրեին քարկոծման հետևանքով Սորայայի մահվան արյունալի հանգամանքների մասին սրտաճմլիկ պատմությունը: Նրանք նստում են, և Զահրան պատմում է Ֆրոյդունին, որը ձայնագրում է խոսակցությունը։ Լրագրողը պետք է փրկի իր կյանքը, որպեսզի պատմի այս պատմությունը մնացած աշխարհին:

Ալին Սորայայի դաժան ամուսինն է, որը փորձում է ստիպել գյուղի մոլլային համոզել Սորայային ամուսնալուծվել, որպեսզի նա կարողանա ամուսնանալ 14-ամյա աղջկա հետ։ Ալին կարողանում է համոզել մոլլային՝ սպառնալով գյուղին պատմել իր՝ որպես դատապարտյալի անցյալի մասին։

Ալին և Սորայան ունեն երկու որդի, և Ալին չի ցանկանում կորցնել նրանց:

Ալին սուտ լուրեր է տարածում, իբր Սորայան դավաճանում է իրեն, որպեսզի քարկոծվի, և նա կարողանա նորից ամուսնանալ: Ալին գիտի, որ եթե Սորայան մահանա, նա ստիպված չի լինի ալիմենտ վճարել: Ալին և մոլլան լուրեր են տարածում նրա դավաճանության մասին, որպեսզի մեղադրեն նրան դավաճանության մեջ։ Սորայային իշխանությունները մեղադրում են դավաճանության մեջ։

Սորայայի հորը տալիս են առաջին քարը, որը պետք է նետի, բայց քարերը չեն դիպչում կնոջը: Ամբոխի մեջ մի կին աղաչում է քաղաքապետին, որ շեղ նետված քարերը նշան են, որ Սորայան անմեղ է, բայց տղամարդկանցից ոչ ոք չի լսում: Ալին վերցնում է քարերը և ինքն է նետում դրանք։ Նրա երկու որդիները նույնպես սկսում են քարեր նետել իրենց մոր ուղղությամբ։ Այրի կնոջը նույնպես քարեր են տալիս, բայց նա լացակումած հեռանում է: Ամբոխը նույնպես սկսում է քարեր նետել Սորայան քարկոծվում է մինչև մահանալը:

Երբ լրագրողը փորձում է հեռանալ, մոլլան հրամայում է հեղափոխական պահակախմբին զենքի սպառնալիքով կանգնեցնել նրան: Նրանք խլում են նրա ձայնագրիչն ու ոչնչացնում ժապավենները։ Այնուհետև Զահրան լրագրողին է փոխանցում՝ իսկական ժապավենը ձեռքին: Տղամարդիկ փորձում են վազել մեքենայի հետևից, սակայն լրագրողը հեռանում է և փախչում։ Զահրան հաղթականորեն հայտարարում է, որ այժմ ողջ աշխարհը կիմանա տեղի ունեցած անարդարության մասին։

## Դերերում
* Մոժան Մարնո՝ Սորայա Մանուչեհրիի դերում
* Շոհրե Աղդաշլու՝ Զահրայի դերում
* Ջեյմս Քևիզել՝ Ֆրեյդուն Սահեբջամի դերում
* Փարվիզ Սայադ՝ Հաշեմի դերում
* Վիդա Ղահրեմանի՝ տիկին Մասուդի դերում
* Նավիդ Նեգահբա՝ Ալիի դերում
* Վաչիկ Մանգասարյանը՝ Մորթեզա Ռամազանի, Սորայայի հոր դերում
* Բիտա Շեյբանի՝ Լեյլայի դերում
* Նուր Թահեր՝ Քաթանեի դերում
* Դեյվիդ Դիան՝ քաղաքապետ՝ Էբրահիմի դերում
* Ալի Փուրթաշ՝ մոլլայի դերում
* Լեյլա Քութուբը Մեհրիի դերում, 14-ամյա աղջիկա դերում

## Թողարկում
Ֆիլմի ներքին եկամուտը կազմել է 636246 դոլար։  Ամբողջ աշխարհում այն հավաքել է $1,090,260 դոլար եկամուտ:

Ֆիլմը ստացել է ֆինանսավորում Mpower Pictures-ից, ընկերությունը հիմնադրվել է նախագահ Ջոն Շեփերդի, Սթիվեն ՄաքԻվիտի և Թոդ Բերնսի կողմից։ Լրացուցիչ ֆինանսավորումը ստացել է Blackwater-ից, որի հիմնադիրը Էրիկ Փրինսն է։

## Պարրգևներ

## Տես նաև
* Կանանց նկատմամբ բռնություն

## Ծանոթագրություններ

## Արտաքին հղումներ
* 
* 
* 
* 

Կատեգորիա:2008 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Իրանական դրամա ֆիլմեր
Կատեգորիա:Կանանց իրավունքներն Իրանում
Կատեգորիա:Պարսկերեն ֆիլմեր
Կատեգորիա:Քարոզչական ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում 1980-ականներին